cyanic-selkie/wikianc huggingface dataset:
ভিক্টোরিয়াস সিক্রেট
ভিক্টোরিয়াস সিক্রেট অ্যাঞ্জেলস
দ্য ভিক্টোরিয়াস সিক্রেট অ্যাঞ্জেলস হচ্ছে প্রতিষ্ঠানটির সাথে চুক্তিবদ্ধ কিছু মডেল, যাঁদেরকে ভিক্টোরিয়া’স সিক্রেটে পণ্যের মডেলিংয়ে সবচেয়ে বেশি দেখা যায়। একই সাথে তাঁরা প্রতিষ্ঠানটির মুখপাত্রও বটে। ১৯৯৮ সালে এই অ্যাঞ্জেলদের ক্যাম্পেইন অনুষ্ঠিত হয়, যেখানে অংশ নেন টাইরা ব্যাঙ্কস, স্টেফানি সেইমুর, কারেন মাল্ডার, দানিয়েলা পেস্তোভা, ও হেলেনা ক্রিস্টেনসেন। এই অ্যাঞ্জেলরা সরাসরি র‌্যাম্পিংয়ে সর্বপ্রথম মডেলিং করেন চতুর্থ ভিক্টোরিয়া’স সিক্রেট ফ্যাশন শোতে। সেখানে বাদবাকী মডেলরা অপরিবর্তিত থাকলেও ক্রিস্টেনসেনের বদলে চান্ড্রা নর্থ|চান্ড্রা নর্থকে]] স্থান দেওয়া হয়। ২০০৭ সালের মে মাসে ভিক্টোরিয়া’স সিক্রেটে মডেল আর্দ্রিয়ানা লিমা, সেলিটা ইব্যাঙ্কস, আলেসান্দ্রো অ্যাম্ব্রোজিও, ইসাবেল গুলার্ট, এবং ক্যারোলিনা কুর্কোভা পিপল ম্যাগাজিনের বার্ষিক ‘বিশ্বের সবেচেয় সুন্দর ১০০ জন মানুষ’  সংখ্যায় স্থান পান।
২০০৭ সালের ১৩ নভেম্বর ভিক্টোরিয়া’স সিক্রেট অ্যাঞ্জলসরা প্রথম ট্রেডমার্ককৃত মডেল হিসেবে হলিউড ওয়াক অফ ফেইমে স্থান পায়। ভিক্টোরিয়া’স সিক্রেট অ্যাঞ্জেলসের মডেলরা বিশ্বের উচ্চতম পারিশ্রমিকপ্রাপ্ত মডেলদের মধ্যে পরিগণিত।
‘পিঙ্ক’ সুপারমডেল
এছাড়াও ভিক্টোরিয়া সিক্রেটের ‘পিঙ্ক’ মর্যাদাধারী কিছু উঁচু শ্রেণীর সুপারমডেল রয়েছেন। তাঁরা হচ্ছেন:
মোদিয়ানো (কোম্পানি)
মোদিয়ানো ১৮৮৪ সালে প্রতিষ্ঠিত একটি ইতালীয় তাস প্রস্তুতকারক ব্যান্ড। এই কোম্পানি শৌল মোদিয়ানো কর্তৃক ত্রিয়েস্তে অঞ্চলে প্রতিষ্ঠিত এবং প্রাথমিকভাবে তারা সিগারেটের কাগজ নির্মাণ করে থাকে। ১৮৮৪ সালে এটি তাসের পাশাপাশি লিথোগ্রাফীয় মুদ্রণের বৈচিত্রপূর্ণ বিকাশ ঘটায়। ১৯৮৭ সালে কোম্পানিটি গ্রাফাড গ্রুপ কর্তৃক অধিগ্রহণ করা হয়, যদিও মোদিয়ানো ব্র্যান্ড এখনো তাস এবং খেলাধুলার সরঞ্জামের জন্য ব্যবহৃত হয়ে থাকে। ১৯৩০ সালে মোদিয়ানো'র বিজ্ঞাপন পোস্টার স্যান্ডর ব্রটনিইক সহ অন্যান্য শিল্পীদের কর্তৃক তৈরি করা হয়েছিল, এবং যা এখনো বিক্রয়ের জন্য পুনউৎপাদন করা হয়।
গার্ডেনরিচ উড়ালপুল
গার্ডেনরিচ উড়ালপুল হল দক্ষিণ কলকাতার বন্দর এলাকার গার্ডেনরিচ ও মাঝেরহাটের মধ্যে সংযোগকারী কটি উড়ালপুল। ৪.৪ কিলোমিটার লম্বা এবং চার লেনের উড়ালপুল ৯ মার্চ ২০১৮ সালে পশ্চিমবঙ্গের মুখ্যমন্ত্রী মমতা বন্দ্যোপাধ্যায় উদ্বোধন করেন। গার্ডেনরিচের ব্রুকলিন মোড় থেকে উড়ালপুলটি এসে নামবে মাঝেরহাটের সেতুর কাছে। অন্য একটি শাখা নামবে রিমাউন্ট রোডের কাছে।
পেক্ষাপট
২০১৪ সালে মুখ্যমন্ত্রী মমতা বন্দ্যোপাধ্যায় খিদিরপুরে একটি অনুষ্ঠানে গিয়ে দেখেছিলেন, সার্কুলার গার্ডেনরিচ রোডে তীব্র যানজট। ওই রাস্তাটি খিদিরপুর যাওয়ার প্রধান মাধ্যম। সে সময়েই এলাকার বিধায়ক তথা পুর ও নগরোন্নয়ন মন্ত্রী ফিরহাদ হাকিম একটি উড়ালপুল তৈরির জন্য মুখ্যমন্ত্রীর কাছে প্রস্তাব দিয়েছিলেন। সঙ্গে সঙ্গে সম্মতি দেন মুখ্যমন্ত্রীও।
ইতিহাস
চার লেনের এই উড়ালপুল তৈরির কাজ শুরু হয় ২০১৪ সালে ফ্রেব্রুয়ারিতে। কাজ শেষ হওয়ার কথা ছিল ২০১৬ সালে আগস্ট মাসে। জমি জটিলতায় সেই কাজ বারবার পিছিয়ে যায়। শেষমেষ সিদ্ধান্ত নেওয়া হয় ২০১৭ সালে জুলাই মাসের মধ্যে চালু করা হবে উড়ালপুল।
উড়ালপুল তৈরির দায়িত্ব পায় পুর ও নগরোন্নয়ন দফতরের অধীনে থাকা কেএমডিএ। তারাই কেন্দ্রীয় বিশেষজ্ঞ সংস্থা রাইট্‌সকে বিস্তারিত প্রকল্প রিপোর্ট (ডিপিআর) তৈরির দায়িত্ব দেয়। তার পরেই কাজ শুরু হয়। উড়ালপুল তৈরির জন্য পশ্চিমবঙ্গ সরকার মঞ্জুর করেছে ₹৩৩৯ কোটি টাকা। জমি দিয়েছেন কলকাতা বন্দর কর্তৃপক্ষ।
৪.৪ কিলোমিটার লম্বা এই উড়ালপুল তৈরির জন্য সময়সীমা ধরা হয়েছিল ৩০ মাস। কিন্তু ভূগর্ভস্থ জলের লাইন, বিদ্যুতের লাইন এবং নিকাশি নালা সরিয়ে কাজ শুরু করতে বিলম্ব হয়।
নকশার অনুমোদনের গড়িমসিতে আটকে গার্ডেনরিচ ফ্লাইওভার তৈরির কাজ। রাজ্যের বারবার আবেদন সত্ত্বেও চক্ররেলের লাইনের উপর দিয়ে ফ্লাইওভার তৈরির অনুমতি দিচ্ছে না পূর্ব রেল। চলতি বছরের জুলাই মাসের মধ্যে উড়ালপুল চালু হবে কিনা তা নিয়ে চূড়ান্ত অনিশ্চয়তা দেখা দিয়েছে। কিন্তু রেলের তরফে জমির ছাড়পত্র ও প্রয়োজনীয় অনুমতি না মেলায় আপাতত আটকে সেই কাজ। পরে ছারপত্র মেলে, তবে নির্মানে বিলম্ব ঘটে।
নিরাপত্তা
উড়ালপুলের নিরাপত্তার কথা মাথায় রেখে বাস ও ট্রাক না চালানোর সিদ্ধান্ত নেওয়া হয়েছে। মূলত বন্দর এলাকার যানজটের হাত থেকে রেহাই পেতেই উড়ালপুলটি হয়েছে। তাই ট্রেলার বা লরি যাতে ওই উড়ালপুলে না ওঠে, তার জন্য সেটির দু’দিকে ‘হাইট বার’ বসানো হয়েছে।
বাঘলন জেলা
বাঘলন, আফগানিস্তানের বাঘলন প্রদেশের একটি জেলা ছিল। জেলার মুল শহর বাঘলান নামেই পরিচিত ছিল, ২০০৫ এটি বাঘলান প্রদেশের অপ্র একটি জেলা বাঘলানী জাদিদের সাথে সংযুক্ত হয়ে যায়। বাঘলান পার্শিয়ান শব্দ এটি এসেছে "বাঘ" (আগুন/তেজ/উত্তাপ) এবং "লান" (ঘর) দুইটি শব্দ থেকে যার অর্থ তেজদৃপ্ত শহর। ১৯৯০ এর পূর্ব পর্যন্ত বাঘলান ছিল বাগলান প্রদেশের মুলকেন্দ্র কিন্তু এটা এখন প্রদেশের একটা সাধারণ শহর এবং পুল ই খুমরি বাগলান প্রদেশের প্রাণকেন্দ্র। বাঘলানের জনসংখ্যা আনুমানিক ২০,০০০; অধিবাসীরা তাজিক, হাজারা, উজবেক এবং পশতুন।
ভার্গব
কিংবদন্তি
হিন্দুধর্মে, ভার্গবগণ হলেন দৈত্য ও দানবদের পারিবারিক পুরোহিত। তারা অঙ্গিরা, অথর্বণ ও ঋভুদের সাথে সম্পর্কিত বলে মনে করা হয়, তাদের প্রতিষ্ঠাতাদের জন্য নামকরণ করা হয়েছে, যারা মহান ঋষিও ছিলেন। হিন্দুধর্মের উল্লেখযোগ্য কিছু চরিত্র যারা ভার্গব সম্প্রদায়ের অন্তর্ভুক্ত: চ্যবন, শুক্র, শৌনক, ঋচীক, জমদগ্নি, পরশুরাম ও বাল্মীকি।
হৈহয় রাজবংশের শাসকদের প্রথমে ঋচীকের মতো ভার্গবদের মহান পৃষ্ঠপোষক হিসাবে বর্ণনা করা হয়েছে, যাদের পরবর্তীরা প্রধান পুরোহিত হিসাবে কাজ করেছিলেন। যখন তার পুত্র, জমদগ্নি, হৈহয় রাজার দ্বারা হত্যা করা হয়, তখন কার্তবীর্য অর্জুন, তার পুত্র, বিষ্ণুর অবতার পরশুরাম তাকে হত্যা করে। যখন তার পুনরুত্থিত পিতা রাজার পুত্রের দ্বারা আরও একবার নিহত হন, তখন তিনি পৃথিবীতে খুঁজে পেতে পারেন এমন সমস্ত ক্ষত্রিয় শাসকদের নিশ্চিহ্ন করার জন্য অনুসন্ধান শুরু করেন এবং উপনিবেশিত জমিটি সপ্তর্ষির কাছে দান করেন।
বংশ
পরবর্তী কিংবদন্তীতে, ভার্গবগণ হৈহয়,  গুজরাটের আনার্তা, মধ্যদেশের কান্যকুব্জ, সেইসাথে মালাবারের শাসকদের সাথে যুক্ত ছিল।
আমিরি ডিক্রি
আমিরি ডিক্রি হলো একজন আমির বা তার প্রতিনিধিদের ডিক্রি (আরবি: المرسوم الأميري), সাধারণত বাহরাইন, কুয়েত, কাতার এবং সংযুক্ত আরব আমিরাতে প্রচলিত।
উদাহরণস্বরূপ দেখুন:
পল স্যামুয়েলসন
পল অ্যান্থনি স্যামুয়েলসন (Paul Anthony Samuelson) (জন্ম ১৫ই মে, ১৯১৫) আধুনিক অর্থনীতির জনক, বিখ্যাত মার্কিন অর্থনীতিবিদ এবং ১৯৭০ সালে অর্থনীতিতে নোবেল পুরস্কার বিজয়ী।
জীবনী
স্যামুয়েলসন ১৯৩৫ সালে শিকাগো বিশ্ববিদ্যালয় থেকে বিএ এবং হার্ভার্ড বিশ্ববিদ্যালয় থেকে ১৯৩৬ সালে স্নাতকোত্তর ও ১৯৪১ সালে পিএইচডি ডিগ্রি লাভ করেন। তিনি ১৯৪০ সালে ম্যাসাচুসেট্‌স ইনস্টিটিউট অফ টেকনোলজিতে অর্থনীতির সহকারী অধ্যাপক হিসেবে যোগদান করেন। ১৯৪৪ সালে সহযোগী অধ্যাপক এবং ১৯৪৭ সালে পূর্ণ অধ্যাপক পদে উন্নীত হন। প্রেসিডেন্ট কেনেডি এবং প্রেসিডেন্ট জনসন এর অর্থনৈতিক উপদেষ্টা হিসেবে খ্যাতি অর্জন করেন। ১৯৪৭ সালে প্রকাশিত ফাউন্ডেশন অভ ইকোনমিক অ্যানালিসিস Foundations of Economic Analysis নামের গ্রন্থটি তার জীবনের সেরা কাজ।
চম্পি চ্যাটার্জি
চ্যাটার্জী ১৯৮৩-৮৪ মৌসুমে দিল্লির বিপক্ষে দলের হয়ে প্রথম-শ্রেণীর একটি খেলায় অংশ নেন। টেইলেন্ডে ব্যাটিং করে প্রথম ইনিংসে দুই রান এবং দ্বিতীয় ইনিংসে একক রান করেন।
চ্যাটার্জি ম্যাচ চলাকালীন নয় ওভার বল করেছিলেন - প্রথম ইনিংসে ০-৫১ এবং দ্বিতীয় ইনিংসে ০-১০ এর পরিসংখ্যান নিয়েছিলেন।
২০০৮ বাংলাদেশ জাতীয় ফুটবল দলের ফলাফল
এই নিবন্ধটি ২০০৮ সালে বাংলাদেশ জাতীয় ফুটবল দলের ফলাফলের বিবরণ।
স্বরাষ্ট্র মন্ত্রণালয় (বাংলাদেশ)
স্বরাষ্ট্র মন্ত্রণালয় গণপ্রজাতন্ত্রী বাংলাদেশ সরকারের অধীনে দেশের অভ্যন্তরীণ আইন-শৃঙ্খলা পরিস্থিতির উন্নয়ন, মানবসম্পদ ও জীবনের নিরাপত্তা প্রদান, উদ্ধার অভিযান/তৎপরতা, অপরাধদমন, অপরাধী শনাক্তকরণ, জল ও স্থল সীমান্ত নিরাপত্তা, চোরাচালান রোধ, প্রবাস ও অভিবাসন সম্পর্কিত নীতিমালা/চুক্তি প্রণয়ন, মাদকদ্রব্যের অপব্যবহার রোধ, মাদকদ্রব্য চোরাচালান রোধ, মানবপাচার রোধ, ইত্যাদি কার্যক্রম পরিচালনা এবং এ-সংশ্লিষ্ট আইন, বিধান, প্রবিধান ও নিয়ম-নীতি প্রনয়ন এবং বাস্তবায়নের লক্ষ্যে কাজ করে।
আওতাধীন বিভাগসমূহ
যে সকল বিভাগসমূহ এই মন্ত্রণালয়ের আওতাধীন রয়েছে:
প্যানাসনিক
প্যানাসনিক করপোরেশন (パナソニック株式会社) যা পূর্বে মাতসুসিতা ইলেকট্রিক কোম্পানি লি: (松下電器産業株式会社) নামে পরিচিত ছিল।
প্যানাসনিক ২০১২ সালে পৃথিবীর ৪র্থ বৃহত্তম টেলিভিশন নির্মামাতা হয়।
১৯১৮ সনে প্রতিষ্ঠিত এই কোম্পানি তার প্যানাসনিক নাম প্রথম গ্রহণ করে, ১৯৫৫ সালে একটি অডিও স্পিকারের মাধ্যমে। এই কোম্পানি ১৯২৭ থেকে তার পণ্য ন্যাশনাল নামে উৎপাদন করে আসছিল, এবং ১৯৮৬ সনে তারা জাপানে ও তাদের পণ্য প্যানাসনিক নামে বাজারজাত করতে শুরু করে। এদের পণ্য এতটাই জনপ্রিয় ছিল যে ৮০, ৯০ দশকে ন্যাশনাল নামে অসংখ্য নকল পণ্য বাজারে পাওয়া যাচ্ছিল এবং এখন ও যাচ্ছে।
আজিজ মুহাম্মদ
আজিজ মুহাম্মদ ইবনে যাহির গাজী ( c. ১২১৩ – ২৬ নভেম্বর ১২৩৬) আলেপ্পোর আইয়ুবীয় রাজবংশের আমির এবং যাহির গাজীর পুত্র এবং মিশরের সুলতান সালাহউদ্দিনের নাতি ছিলেন। তাঁর মা দায়ফা খাতুন ছিলেন সালাউদ্দিনের ভাই আদিলের মেয়ে।
আজিজের বয়স যখন মাত্র তিনবছর, তখন পঞ্চাশ বছর বয়সে তাঁর পিতা যাহির গাজী ১২১৬ সালে মারা গিয়েছিলেন। তিনি সেসময়েই আলেপ্পোর শাসক হিসাবে তাঁর পিতার অবস্থান উত্তরাধিকার সূত্রে পেয়েছিলেন। একটি রিজেন্সি কাউন্সিল গঠিত হয়েছিল, যা শিহাবুদ্দিন তুগরিলকে তার আতাবেগ বা অভিভাবক হিসাবে নিযুক্ত করেছিল। তুগরিল যাহির গাজীর মামলুক এবং পরবর্তী ১৫ বছর আলেপ্পোর কার্যকর শাসক ছিলেন।
শাসন
আজিজ ১৭ বছর বয়স পর্যন্ত ক্ষমতার প্রকৃত নিয়ন্ত্রণ নেননি, এই সময়ে তিনি তুগরিলকে তার কোষাধ্যক্ষ হিসাবে ধরে রেখেছিলেন। সাধারণভাবে, তিনি আইয়ুবীয় রাজবংশের বিভিন্ন সদস্যের মধ্যে জটিল বিরোধের দিকে ঝুঁকে পড়া এড়িয়েছিলেন এবং আলেপ্পোর প্রতিরক্ষা এবং অবকাঠামোকে শক্তিশালী করার কাজে মনোনিবেশ করেছিলেন। যাহির গাজী দ্বারা শুরু হওয়া এবং আজিজ মুহাম্মদের দ্বারা সম্পন্ন নির্মাণকাজগুলির মধ্যে হল দুর্গের পুনর্গঠন এবং এর মধ্যে প্রাসাদ, মসজিদ, অস্ত্রাগার এবং জলের কুটির নির্মাণ করা হয়েছিল। আজিজ কামিলের কন্যা ফাতিমা খাতুনকে বিয়ে করেছিলেন বলে জানা গিয়েছিল, যিনি স্পষ্টতই আলেপ্পোতে দুটি মাদ্রাসা নির্মাণের জন্য তাঁর অনুরাগ প্রকাশ করেছিলেন এবং দুটি মাদ্রাসা নির্মাণের কাজ করেছিলেন।
আজিজের বয়স বৃদ্ধির সময়ে, ১২৩২ সালে মিশরের সুলতান কামিল একটি বড় বাহিনীকে একত্রিত করে আইয়ুবীয় অঞ্চলসমূহ থেকে দিয়র বকর আক্রমণ করার জন্য সেনাবাহিনীকে একত্রিত করেন। আলেপ্পোই ছিলেন একমাত্র আমিরাত, যেটি এই অভিযান থেকে দূরে ছিল এবং কোনও সৈন্যের অবদান রাখেননি। যাইহোক, ১২৩৪ সালে আজিজ কামিলের নেতৃত্বাধীন অন্য সেনাবাহিনীতে অবদান রেখেছিল এমন একক ইউনিট তৈরি করেছিল যা আনাতোলিয়ায় আক্রমণ করতে বেরিয়েছিল, সম্ভবত মালাতিয়ার দিকে যাত্রা করেছিল। আজিজ নিজে এই অভিযানে অংশ নেননি। এই অভিযানটি কোনোভাবে সেলজুক রাজবংশের সুলতান আলাউদ্দিন কায়কোবাদের বাহিনীর কারণে ফিরে আসতে বাধ্য হয়েছিল।
মৃত্যু
আজিজ মাত্র তেইশ বছর বয়সে ১২৩৬ সালের ২৬ নভেম্বর মারা যান। তখন তার বড় ছেলে নাসির ইউসুফের বয়স মাত্র সাত বছর ছিল, তাই আজিজের মা দায়ফা খাতুন নেতৃত্বে গ্রহণ করেছিলেন। আজিজের কন্যা গাজিয়া খাতুন দ্বিতীয় কায়খুসরাওর রুমের সালজুক সুলতানকে বিয়ে করেছিলেন।
বাস্তে
"বাস্তে" হচ্ছে ২০১৯ সালের একটি ভারতীয় হিন্দি ভাষার গান। গানটি গেয়েছেন ধ্বনি ভানুশালী ও নিখিল ডি'সোজা এবং সুর ও সঙ্গীতায়োজন করেছেন তনিষ্ক বাগচী সঙ্গে গীত রচনা করেছেন আরাফাত মাহমুদ।
গানটি ২০১৯ সালের ৬ এপ্রিল টি-সিরিজের ব্যানারে তাদের ইউটিউব চ্যানেলে প্রকাশ করা হয় এবং এটি প্রযোজনা করেছেন ভূষণ কুমার। এটি সঙ্গীত ভিডিও পরিচালনা করেন রাধিকা রাও ও বিনয় শাপড়ু।
অভ্যর্থনা
গানটি প্রকাশের কয়েক দিনের মধ্যেই জনপ্রিয় হয়ে ওঠে এবং ধ্বনি ভানুশালী দাবি করেন যে, এক সপ্তাহে এটি ৫ কোটিরও বেশিবার ইউটিউবে দেখা হয়েছে। এটি ২০১৯ সালের এপ্রিলের শেষে ইউটিউবে ১১ কোটি ৫০ লাখ বার দেখা হয়েছে। ২০২০ সালের নভেম্বরের মধ্যে বাস্তে গানটি ইউটিউবে ১০০ কোটিবার দেখার এবং ৮২ লাখ পছন্দের মাইলফলক অতিক্রম করে। এটি ২০২০ সালের ৮ সেপ্টেম্বর গুরু রণধ্বায়ার হাই রেটেড গাবড়ুকে (High Rated Gabru) অতিক্রম করে টি-সিরিজ চ্যানেলের সর্বাধিক দেখা ভিডিও হয়ে ওঠে।
এটি ২০১৯ সালের বিশ্বজুড়ে ইউটিউবের সবচেয়ে জনপ্রিয় ১০ম সংগীত ভিডিও হিসাবে ঘোষিত হয় এবং এটি ইউটিউব রিওয়াইন্ড ২০১৯-এ ও প্রদর্শিত হয়।
পাপুয়া নিউ গিনির ইতিহাস
পাপুয়া নিউগিনির প্রাগৈতিহাসিক ঘটনাটি প্রায় ৬০,০০০ বছর আগের, মানুষ যখন প্রথম অস্ট্রেলিয়া মহাদেশ-এর দিকে অভিবাসন করেছিল। আর তার লিখিত ইতিহাস শুরু হয়, ১৭ শতাব্দীর গোড়ার দিকে, যখন ইউরোপ-এর নাবিকরা প্রথম নিউ গিনির দেখা পায়।
প্রত্নতত্ত্ব
এখানে পাওয়া প্রত্নতাত্ত্বিক প্রমাণগুলি ইঙ্গিত দেয়, মানুষ সম্ভবত ৬০,০০০ বছর আগে নিউ গিনিতে এসেছিল। যদিও এ নিয়ে বিতর্ক আছে। বরফ যুগে, তারা সম্ভবত দক্ষিণ-পূর্ব এশিয়া থেকে সমুদ্রপথে এখানে এসেছিল। তখন সমুদ্র-তল নিচু থাকায় দ্বীপগুলির মাঝের দূরত্ব কম ছিল। প্রথম আগমনকারীরা যদিও ছিল শিকারী এবং সংগ্রহকারী, তবুও প্রাথমিক নিদর্শণগুলি প্রমাণ করে, তারা বনের পরিবেশকে খাদ্য সরবরাহের উপযোগী করে নিয়েছিল। মেসোপটেমিয়া এবং মিশরে যখন কৃষিক্ষেত্রের বিকাশ ঘটেছিল, সেই একই সময়ে কুক-এ নতুন প্রস্তরযুগীয় উদ্যানচর্চার ইঙ্গিতও রয়েছে। এখনকার প্রধান খাদ্য - মিষ্টি আলু এবং শূকর পরে এলেও, শেলফিস এবং মাছ দীর্ঘকাল ধরে উপকূলের বাসিন্দাদের খাদ্যতালিকার মূল ভিত্তি ছিল। সাম্প্রতিক প্রত্নতাত্ত্বিক গবেষণা থেকে জানা গেছে, ৫০,০০০ বছর আগে উষ্ণতর উপকূল অঞ্চলে সীমাবদ্ধ না থেকে, মানুষ ২,০০০ মিটার (৬,৬০০ ফুট) উচ্চতার জায়গাগুলিও দখল করেছিল।
ইউরোপীয় যোগাযোগ
ইউরোপীয়রা যখন প্রথম এখানে উপস্থিত হয়, তখন নিউ গিনি এবং আশেপাশের দ্বীপপুঞ্জের বাসিন্দাদের প্রযুক্তি ছিল হাড়, কাঠ এবং পাথরের সরঞ্জাম, আর ছিল একটি উৎপাদনশীল কৃষিব্যবস্থা। তাদের বাণিজ্য চলত উপকূলে (মূলত মৃৎশিল্প, ঝিনুক ের অলঙ্কার এবং খাবারের জিনিসপত্র) এবং দেশের অভ্যন্তরে (ঝিনুক ও সমুদ্রিক পণ্যের বিনিময়ে বনজ সম্পদ)।
দক্ষিণ প্রশান্ত মহাসাগরে যাত্রার সময় নিউ গিনি দেখা প্রথম ইউরোপীয় ছিল, সম্ভবত ১৬ শতাব্দীর গোড়ার দিকে পর্তুগিজ এবং স্প্যানিশ নাবিকরা। ১৫২৬-১৫২৭ সালে পর্তুগিজ অভিযাত্রী জর্জি ডি মেনেজেস দুর্ঘটনাক্রমে মূল দ্বীপে আসেন এবং তাঁকেই "পাপুয়া" নামকরণের কৃতিত্ব দেওয়া হয়। তিনি মেলানেশিয়ান মানুষদের কুঁচকানো চুলের জন্য এই মালয় শব্দটি ব্যবহার করেন। স্পেনের ইয়াগিও আর্তিজ দে রেতেজ, ১৫৪৫ সালে দ্বীপটির জন্য "নিউ গিনি" শব্দটি প্রয়োগ করেন। কারণ এই দ্বীপপুঞ্জের বাসিন্দা এবং আফ্রিকান গিনি উপকূলে মানুষগুলির মধ্যে তিনি একটি মিল দেখতে পান।
যদিও ইউরোপীয় নাবিকরাই দ্বীপগুলি প্রথম পরিদর্শন করে এবং পরে সেখানের উপকূল অঞ্চলে অনুসন্ধান করে, তবুও ইউরোপীয় গবেষকরা এখানের বাসিন্দাদের সম্পর্কে খুব কমই জানতেন। ১৮৭০-এর দশকে, রাশিয়ান নৃবিজ্ঞানী নিকোলাই মিকলুখো-মাকলাই নিউ গিনিতে বেশ কয়েকটি অভিযান চালান এবং বেশ কয়েকটি বছর আদিবাসীদের মধ্যে বাস করে, তাঁর গ্রন্থে তাদের জীবন যাত্রার বিস্তারিত বর্ণনা দেন।
পাপুয়ার ভূখণ্ড
১৮৮৩ সালে কুইন্সল্যান্ডের উপনিবেশ, পূর্ব নিউ গিনির দক্ষিণ অঞ্চলকে সংযুক্ত করার চেষ্টা করে। কিন্তু ব্রিটিশ সরকার তা অনুমোদন করে নি। যাইহোক, জার্মানি যখন উত্তর অংশে জনবসতি শুরু করে, তখন ১৮৮৮ সালে নিউ গিনির দক্ষিণ উপকূল ও তার সংলগ্ন দ্বীপপুঞ্জের উপর একটি ব্রিটিশ সুরক্ষার কথা ঘোষণা করা হয় এবং ৪ সেপ্টেম্বরে ব্রিটিশ নিউ গিনি নামে অভিহিতটি জোটটি কার্যকর করা হয়। ১৯০৫ সালে পাপুয়া আইন পাস হওয়ার পরে, ব্রিটিশ নিউ গিনি, পাপুয়ার ভূখণ্ডে পরিণত হয়, এবং ১৯০৬ সালে আনুষ্ঠানিকভাবে অস্ট্রেলীয় প্রশাসন শুরু হয়। যদিও ১৯৭৫ সালে পাপুয়া নিউগিনির স্বাধীনতা পর্যন্ত পাপুয়া ছিল, ব্রিটিশদের দখলে, তাদের নিয়ন্ত্রণেই।
পাপুয়ায় সামান্য অর্থনৈতিক কার্যকলাপ চালু ছিল। পাপুয়া আইনের আওতায়, অস্ট্রেলিয়া একে আলাদাভাবে পরিচালনা করত। কিন্তু ১৯৪১ সালে জাপান সাম্রাজ্য আক্রমণ করলে, সিভিল প্রশাসন স্থগিত করে দেওয়া হয়। প্রশান্ত মহাসাগরীয় যুদ্ধের সময়, অস্ট্রেলীয় সামরিক প্রশাসন দ্বারা পোর্ট মোরসবি থেকে পাপুয়া শাসন করা হত। জেনারেল ডগলাস ম্যাকআর্থার কখনো কখনো সেখানে তাঁর সদর দফতর পরিচালনা করতেন।
জার্মান নিউ গিনি
ইউরোপে নারকেল তেল-এর ক্রমবর্ধমান চাহিদার সাথে সাথে, প্রশান্ত মহাসাগরের বৃহত্তম বাণিজ্য সংস্থা হামবুর্গের গোডেফ্রয়, নিউ গিনি দ্বীপপুঞ্জের কোপরা-য় বাণিজ্য শুরু করে। ১৮৮৪ সালে জার্মান সাম্রাজ্য, আনুষ্ঠানিকভাবে দ্বীপের উত্তর-পূর্বের চতুর্থাংশের দখল নিয়ে, তার শাসনভার একটি চার্টার্ড ট্রেডিং সংস্থার হাতে তুলে দিতে গঠন করে, জার্মান নিউ গিনি কোম্পানি। ১৮৮৫ সালের মে মাসে, জার্মান ইম্পেরিয়াল সরকার, এই সংস্থাকে প্রদত্ত সনদে, এই অঞ্চলে সরকারের নামে অন্যান্য "অবৈধ" জমিগুলির উপর সার্বভৌম অধিকার প্রয়োগ করার ক্ষমতা এবং স্থানীয় বাসিন্দদের সাথে সরাসরি "সমঝোতা" করার ক্ষমতা দেয়। কেবল বিদেশী শক্তির সাথে সম্পর্ক বজায় রাখার ক্ষমতাটি জার্মান সরকার নিজের সংরক্ষণে রাখে। যে ছাড়গুলি তাদেরকে দেওয়া হয়েছিল, তার বিনিময়ে নিউ গিনি কমপানি সরাসরি স্থানীয় সরকারী প্রতিষ্ঠানগুলির জন্য অর্থ প্রদান করত। ১৮৯৯ সালে, জার্মান ইম্পেরিয়াল সরকার, এই অঞ্চলটির প্রত্যক্ষ নিয়ন্ত্রণ গ্রহণ করে। এরপর থেকে তা জার্মান নিউ গিনি নামে পরিচিত হয়।
নিউ গিনির ভূখণ্ড
নিউ গিনির সাবেক জার্মান অঞ্চল শাসন করার জন্য কমনওয়েলথ অস্ট্রেলিয়া, ১৯২০ সালে লীগ অফ নেশনস থেকে একটি ম্যান্ডেট গ্রহণ করেছিল। এই আদেশের অধীনে এই অঞ্চলটি পরিচালিত হত। কিন্তু ১৯৪১ সালের ডিসেম্বরে জাপান আগ্রাসনের কারণে, এই অস্ট্রেলিয়ান নাগরিক প্রশাসন বরখাস্ত হয়। যুদ্ধের অন্তিম মাসগুলিতে অস্ট্রেলিয়ান এবং আমেরিকান বাহিনী ঐ অঞ্চলগুলি পুনরায় দখল করার আগে পর্যন্ত, নিউ গিনির বেশিরভাগ অঞ্চল, বাওগেইনভিলিয়া এবং নিউ ব্রিটেন দ্বীপপুঞ্জ সহ বেশিরভাগ অঞ্চল, জাপানি বাহিনীর দখলে চলে যায়।
গ্রাহাম থর্প
গ্রাহাম পল থর্প, এমবিই (Graham Thorpe; জন্ম: ১ আগস্ট, ১৯৬৯) সারে এলাকার ফার্নহামে জন্মগ্রহণকারী সাবেক প্রথিতযশা ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে সারে দলের প্রতিনিধিত্ব করেছেন গ্রাহাম থর্প। দলে তিনি মূলতঃ মাঝারীসারির ব্যাটসম্যানের দায়িত্ব পালনসহ স্লিপ ফিল্ডার হিসেবে গুরুত্বপূর্ণ দায়িত্ব পালন করেছেন তিনি। ১৯৯৩ থেকে ২০০৫ সময়কালে ঠিক ১০০টি টেস্ট খেলায় অংশগ্রহণ করেছেন।
প্রারম্ভিক জীবন
স্বভাবজাত ডানহাতি ব্যাটসম্যান হিসেবে ছয় বছর বয়স থেকে ক্রিকেট খেলতে থাকেন। দাঁড়ানোর ভঙ্গীমা পরিবর্তনের ফলে বড় দুই ভাইয়ের পক্ষে তাকে আউট করা বেশ দুঃসাধ্য বিষয় ছিল। এর প্রধান কারণ ছিল লেগ সাইডে বামহাতে ব্যাটিং করার ফলে বাগানের সীমানা রেখা বেশ ছোট ছিল। ১৯৮৮ সালে সারে দলের পক্ষে তার প্রথম-শ্রেণীর ক্রিকেটে অভিষেক হয়।
খেলোয়াড়ী জীবন
আন্তর্জাতিক পর্যায়ে অভিষেক টেস্টের দ্বিতীয় ইনিংসে অপরাজিত ১১৪* রানের মনোমুগ্ধকর সেঞ্চুরি করেন। ১ জুলাই, ১৯৯৩ তারিখে নটিংহামের ট্রেন্ট ব্রিজে সফরকারী অস্ট্রেলিয়ার বিপক্ষে সিরিজের তৃতীয় টেস্টে এ কৃতিত্ব প্রদর্শন করেন তিনি। নভেম্বর, ২০০০ সালে লাহোরে স্বাগতিক পাকিস্তানের বিপক্ষে করা সেঞ্চুরিতে তিনি কেবলমাত্র এক চারের মার মেরেছিলেন। তার ঐ ইনিংসটিতে সাতটি তিন, ১২টি দুই এবং ৫১টি এক রান ছিল। তবে, ৩০১ বলে ১১৮ রান করে আউট হবার পূর্বে আরও একটি বাউন্ডারি ছিল। এরফলে তার এ ইনিংসটি স্বল্পসংখ্যক বাউন্ডারিতে গড়া টেস্ট ক্রিকেট সেঞ্চুরিতে পরিণত হয়। তাস্বত্ত্বেও উচ্চমানের স্ট্রোকের মারের জন্যও তার সুনাম রয়েছে। ২০০২ সালে ক্রাইস্টচার্চে স্বাগতিক নিউজিল্যান্ডের বিপক্ষে অনুষ্ঠিত টেস্টে নিজস্ব সেরা অপরাজিত ২০০* রান করেন ২৩১ বল মোকাবেলা করে। এ সময় অ্যান্ড্রু ফ্লিনটফের সাথে জুটি গড়ে ৫১ ওভারে ২৮১ রান সংগ্রহ করেন।
ব্যক্তিগত সমস্যা ও প্রত্যাগমন
২০০২ মৌসুমে থর্পের বৈবাহিক জীবন নিয়ে সংঘাতের সৃষ্টি হয়। বিভিন্ন টেবলয়েড সংবাদপত্রে এ নিয়ে মুখরোচক খবর প্রকাশিত হতে থাকে। এরফলে তার খেলায় মারাত্মক প্রভাববিস্তার করে। ধারাবাহিকভাবে বিদেশ সফরে ব্যস্ত থাকায় পারিবারিক সান্নিধ্য থেকে বঞ্চিত হতে হয় তাকে। ফলশ্রুতিতে একদিনের খেলা থেকে নিজেকে গুটিয়ে নেন তিনি। এছাড়াও বেশ কয়েকবার অস্ট্রেলিয়া সফরের বিষয়ে মন পরিবর্তন করতে থাকেন। এক পর্যায়ে তিনি পুরোপুরি সফর থেকে দূরে রাখেন নিজেকে।
২০০৩ সালে পারিবারিক সমস্যা সমাধানের পর পুনরায় ইংল্যান্ড দলে ফিরে আসেন। সফরকারী দক্ষিণ আফ্রিকার বিপক্ষে সিরিজের পঞ্চম টেস্টে নিজ মাঠ ওভালে খেলতে নামেন। স্থানীয় বীরকে উষ্ণ স্বাগতঃ জানায় দর্শককূল। থর্প চমকপ্রদ ১২৪ রানে ইনিংস খেলেন যাতে ইংল্যান্ড অপ্রত্যাশিতভাবে জয় পেয়ে সিরিজ ড্রয়ে সক্ষম হয়। জুন, ২০০৫ সালে বাংলাদেশের বিপক্ষে তিনি তার শততম ও চূড়ান্ত টেস্টে অংশগ্রহণ করেন। দুই বছরের ব্যবধানে তিনি ৫৬.৩৭ গড়ে ১৬৩৫ রান তুলেছিলেন।
অবসর
জুলাই, ২০০৫ সালে ইংল্যান্ড দল নির্বাচকমণ্ডলী অ্যাশেজ সিরিজের প্রথম টেস্টে কেভিন পিটারসনকে তার স্থলাভিষিক্ত করলে তিনি টেস্ট ক্রিকেট থেকে অবসরের কথা ঘোষণা করেন। দল ঘোষণার পর ইংল্যান্ড দল নির্বাচকমণ্ডলীর সভাপতি ডেভিড গ্রেভেনি মন্তব্য করেন যে, ‘একজন নির্বাচক হিসেবে আমার সময়কালে এ সিদ্ধান্তটি সর্বাপেক্ষা কঠিনতর ছিল’। টেস্ট থেকে অবসর নেয়ার আরও দুই মাস পর ঘরোয়া ক্রিকেটে সারে দল থেকে অবসর নেন আগস্ট, ২০০৫ সালে।
কোচিং
অবসর নেয়ার পর ২০০৫-০৬ মৌসুম থেকে পরবর্তী দুই মৌসুমের জন্য নিউ সাউথ ওয়েলসের ব্যাটিং কোচ হিসেবে যোগ দেন। এ সময় সিডনি ফার্স্ট গ্রেড প্রতিযোগিতায় ইউটিএস-বালমেইন দলের পক্ষে খেলেন। ম্যাথু মটকে কোচের মর্যাদায় আসীন করার প্রেক্ষিতে তাকে ২০০৭ সালে নিউজিল্যান্ডের সাউথ ওয়েলসের সহকারী কোচ হিসেবে স্থলাভিষিক্ত করা হয়।
অর্জনসমূহ
১৯৯৮ সালে উইজডেন কর্তৃক বর্ষসেরা ক্রিকেটার মনোনীত হন। ১৭ জুন, ২০০৬ তারিখে অর্ডার অব দ্য ব্রিটিশ এম্পায়ার (এমবিই) পদবীতে তাকে ভূষিত করা হয়।
২০০৭ সালে ইংল্যান্ড দলের ভারত সফরে প্রথম টেস্ট থেকে বিবিসি রেডিও’র টেস্ট ম্যাচ স্পেশাল অনুষ্ঠানে বিশ্লেষক হিসেবে নিযুক্ত করা হয়। একই সিরিজে স্কাই স্পোর্টসের বিশেষ মুহূর্ত অনুষ্ঠানেও তাকে খেলা বিশ্লেষকের ভূমিকায় অবতীর্ণ হতে দেখা যায়। যুক্তরাজ্যভিত্তিক ক্রিকেট সাময়িকী স্পিন ওয়ার্ল্ড ক্রিকেট মান্থলীতে ডিসেম্বর, ২০০৬ সাল থেকে নিয়মিত লিখছেন।
সৌদ আলসানৌসি
সৌদ আলসানৌসি (سعود السنعوسي, জন্ম ২৭ মে ১৯৮১) একজন কুয়েতি ঔপন্যাসিক এবং সাংবাদিক। তার প্রথম উপন্যাস দ্য প্রিজনার অফ মিররস (২০১০) লীলা ওথমান পুরস্কার জিতেছে। ২০১১ সালে, তার ছোট গল্প দ্য বনসাই অ্যান্ড দ্য ওল্ড ম্যান আল-আরাবি ম্যাগাজিন এবং বিবিসি আরবি দ্বারা আয়োজিত একটি প্রতিযোগিতা জিতেছিল। তার উপন্যাস দ্য ব্যাম্বু ডালপালা, মিশ্র কুয়েতি-ফিলিপিনো পিতৃত্বের একটি ছেলের দৃষ্টিকোণ থেকে লেখা হয়েছে যে কোন একটি দেশে জায়গা পাওয়ার জন্য তার সংগ্রাম সম্পর্কে, আরবি কথাসাহিত্যের জন্য আন্তর্জাতিক পুরস্কার জিতেছে (২০১৩)।
সৌদ আলসানৌসি কুয়েতে থাকেন এবং আল-কাবাস পত্রিকার জন্য লেখেন।
বেন হুইলার
বেন ম্যাথু হুইলার (Ben Wheeler; জন্ম: ১০ নভেম্বর, ১৯৯১) মার্লবোরার ব্লেনহেইম এলাকায় জন্মগ্রহণকারী নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে সেন্ট্রাল ডিস্ট্রিক্টসের প্রতিনিধিত্ব করছেন। দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি বামহাতে মিডিয়াম-ফাস্ট বোলিং করে থাকেন বেন হুইলার।
ক্যান্টারবারি উইজার্ডের সাবেক সদস্য রে ডোকার সম্পর্কে তার দাদা। এছাড়াও ছোট ভাই জো হুইলার ওতাগো হাইল্যান্ডার্স লকের পক্ষে খেলেছেন।
খেলোয়াড়ী জীবন
প্লাঙ্কেট শিল্ডে সেন্ট্রাল ডিস্ট্রিক্টস স্ট্যাগস ও হক কাপে মার্লবোরার পক্ষে খেলে থাকেন। ২০১০ সালে আইসিসি অনূর্ধ্ব-১৯ ক্রিকেট বিশ্বকাপে নিউজিল্যান্ড দলের সদস্য ছিলেন।
২০১৫ সালের ক্রিকেট বিশ্বকাপের পর নিউজিল্যান্ডের একদিনের আন্তর্জাতিক দলে খেলার জন্য আমন্ত্রিত হন। ১৪ জুন, ২০১৫ তারিখে স্বাগতিক ইংল্যান্ডের বিপক্ষে ওডিআই সিরিজের তৃতীয় একদিনের আন্তর্জাতিকে অভিষেক ঘটে। খেলায় তিনি ১০ ওভার বোলিং করে ৬৩ রান খরচায় ৩ উইকেট দখল করেন।
অশোক চট্টোপাধ্যায় (ক্রিকেটার)
অশোক চ্যাটার্জি (জন্ম ২৮ ফেব্রুয়ারি ১৯২০) একজন ভারতীয় প্রাক্তন ক্রিকেটার। তিনি ১৯৪৩ থেকে ১৯৪৮ সালের মধ্যে বাংলার হয়ে সাতটি প্রথম-শ্রেণীর ম্যাচ খেলেন।
তথ্যসূত্র
<references group="" responsive="1">
জেভিসি
ভিক্টর কোম্পানি অব জাপান লি: সংক্ষেপে জেভিসি (JVC) নামে পরিচিত একটি জাপানি একটি ইলেকট্রনিকস কোম্পানি। এরা ১৯২৭ সনে স্থাপিত হয়, এবং প্রথম জাপানি টেলিভিশন নির্মাতা কোম্পানি, এরাই VHS বা ভিডিও হোম সার্ভিস প্রযুক্তির উদ্ভাবক।
ব্র্যান্ড নাম
thumb|right|200px|Victor logo used in Japan
জেভিসি কোম্পানিটি জাপানে ভিক্টর ব্র্যান্ড নাম ব্যবহার করে থাকে। এর সাথে নিপার কুকুর (হিস মাস্টার্স ভয়েস কোম্পানির লোগো থেকে) ব্যবহৃত হয়। তবে জাপানের বাইরে জেভিসি এই নামটি ব্যবহার করতে পারে না। পূর্বে এটি বিদেশে নিভিকো (নিপ্পন ভিক্টর কোম্পানি) নামে পরিচিত ছিলো।
পুরাতন কুড়িগ্রাম রেলওয়ে স্টেশন
ইতিহাস
উত্তরবঙ্গ রাজ্য রেলপথ ১৮৭৯ সালে পার্বতীপুর থেকে কাউনিয়া যাওয়ার জন্য লাইন চালু করে। কাউনিয়া থেকে ধরলা নদী পর্যন্ত পূর্ববঙ্গ রেলপথ দ্বারা দুটি সরু গেজ লাইন স্থাপন করা হয়েছিল।যার ফলে কাউনিয়া-ধরলা রাজ্য রেলপথ তৈরি হয়েছিল। ধরলা নদীর নাব্যতা সংকট শুরু হলে বর্তমান কুড়িগ্রাম রেলওয়ে স্টেশন থেকে চিলমারী রেলওয়ে স্টেশন পর্যন্ত নতুন লাইনে ১৯৬৭ সালে রেল চলাচল শুরু হয়। পরে ব্রহ্মপুত্র নদের ব্যাপক ভাঙনে চিলমারী রেলওয়ে স্টেশন নদে বিলীন হয়। । ১৯০১ সালে কাউনিয়া ধরলা রেলপথটি মিটারগেজে রূপান্তরিত হয়েছিল। কাউনিয়া-ধরলা লাইনটি ১৯০৮ সালে আমিনগাঁয়ে প্রসারিত করা হয়েছিল। বেঙ্গল ডুয়ার্স রেলপথ মালবাজারের জন্য একটি লাইন তৈরি করেছিল। গোলকগঞ্জ-আমিনগাঁও লাইন আসার সাথে সংযোগ স্থাপন করা হয়েছিল আসামের সাথে।
জোসেফ হেনরি
জোসেফ হেনরি (১৭ ডিসেম্বর ১৭৯৭-১৩ মে ১৮৭৮) একজন মার্কিন বিজ্ঞানী ছিলেন, যিনি স্মিথসোনিয়ান ইনস্টিটিউটশনের প্রথম সচিব হিসেবে দায়িত্ব পালন করেন। স্মিথসোনিয়ান ইনস্টিটিউটের পূর্বসূরি "ন্যাশনাল ইনস্টিটিউট ফর দ্য প্রমোশন অব সায়েন্স"-এর সচিব পদেও হেনরি দায়িত্ব পালন করেন। জীবদ্দশায় হেনরি অত্যন্ত সমাদৃত হয়েছিলেন। তড়িচ্চুম্বক নির্মাণের সময় তিনি তড়িৎপরিবাহকের অভ্যন্তরে তড়িৎপ্রবাহের কোনরূপ পরিবর্তন প্রতিহতকরণ ধর্মের (Inductance বা ইনডাকটেন্স) তড়িচ্চুম্বকত্ব আবিষ্কার করেন। তিনি পারস্পরিক প্রবাহ-পরিবর্তন প্রতিহতকরণ ধর্ম (Mutual inductance) আবিষ্কার করেন (মাইকেল ফ্যারাডে-ও আলাদাভাবে এ ধর্ম আবিষ্কার করেন)।  তবে ফ্যারাডে সর্বপ্রথম এ ধর্মের কথা প্রকাশ করায় তাকেই পারস্পরিক প্রবাহ-পরিবর্তন প্রতিহতকরণ ধর্মের জনকরূপে স্বীকৃতি দেওয়া হয়েছে।  হেনরি তড়িচ্চুম্বকের ব্যবহারিক কার্যকারিতা বৃদ্ধিতে ভূমিকা রাখেন। তিনি ১৮৩১ বৈদ্যুতিক দোরঘণ্টার পূর্বসূরি যন্ত্র আবিষ্কার করেন, যেটি বৈদ্যুতিক তারের সাহায্যে দূর থেকে বাজানো হতো। এছাড়াও হেনরি ১৮৩৫ খ্রিস্টাব্দে বৈদ্যুতিক রিলে আবিষ্কার করেন। "ইনডাকটেন্স"-এর এসআই একক হেনরি তার সম্মানেই নামকরণ করা হয়েছে। স্যামুয়েল মোর্স ও স্যার চার্লস হুইটস্টোন তড়িচ্চুম্বকত্বের উপর করা হেনরির কাজের ভিত্তিতে বৈদ্যুতিক টেলিগ্রাফ আবিষ্কারে ভূমিকা পালন করেন।
জীবনী
নিউ ইয়র্ক অঙ্গরাজ্যের অলবানি শহরে স্কটিশ অভিবাসী অ্যান আলেকজান্ডার  হেনরি ও উইলিয়াম হেনরির পরিবারে জন্মগ্রহণ করেন। তার পরিবারের আর্থিক অবস্থা শোচনীয় ছিল। হেনরির বয়স যখন অল্প, তখনই তার বাবা-মা মারা যান। বাবা মারা যাওয়ার পরে শৈশবের অবশিষ্ট সময় তিনি পিতামহীর সাথে নিউ ইয়র্কের গ্যালওয়ে শহরে বসবাস শুরু করেন। তিনি একটি বিদ্যালয়ে প্রাথমিক লেখাপড়া শুরু করেন, যার পরবর্তীতে নামকরণ করা হয় "জোসেফ হেনরি প্রাথমিক বিদ্যালয়।" বিদ্যালয়ের শ্রেণি কার্যক্রম সমাপ্ত হওয়ার পর তিনি মুদি দোকানে কাজ করতেন। তেরো বছর বয়সে ঘড়িনির্মাতা ও রৌপ্যকার হিসেবে হেনরি কর্মজীবন শুরু করেন। রঙ্গমঞ্চ হেনরির প্রথম ভালোবাসা ছিল; আর তিনি পেশাগত জীবনে একজন অভিনেতা হওয়ার স্বপ্ন লালন করতেন। তবে  ষোল বছর বয়সে "ব্যবহারিক দর্শনের উপর জনপ্রিয় ভাষণ" বইটি পড়ে তিনি বিজ্ঞানের বিভিন্ন বিষয়ে আগ্রহী হন।  ১৮১৯ সালে তিনি অলবানি একাডেমিতে ভর্তি হন, যেখানে তিনি বিনামূল্যে শিক্ষা লাভ করেন। কিন্তু তিনি এতই দরিদ্র ছিলেন, গৃহশিক্ষকতা করে তাকে বেঁচে থাকার খরচ জোগাড় করতে হত। হাডসন নদী ও ইয়ারি হ্রদ সংলগ্ন এলাকায় সেতু নির্মাণ প্রকল্পে তিনি সহকারী প্রকৌশলী নিযুক্ত হন। তিনি পুরকৌশল অথবা যন্ত্রকৌশল - যেকোনো একটি বিষয়ে কর্মজীবন গড়ার পরিকল্পনা করেছিলেন।
লেখাপড়ায় হেনরি অত্যন্ত ভালো ছিলেন। অনেক সময় তিনি তার শিক্ষকদেরও পড়াতে সাহায্য করতেন। ১৮২৬ সালে অলবানি একাডেমির অধ্যক্ষ টি.রোমেন বেক হেনরিকে গণিত ও প্রাকৃতিক দর্শনের অধ্যাপক পদে নিয়োগ দেন। তিনি লৌহমজ্জার চতুর্দিকে অন্তরক তার কুণ্ডলি পেঁচিয়ে ইয়েল বিশ্ববিদ্যালয়ের জন্য অধিকতর শক্তিশালী তড়িচ্চুম্বক নির্মাণ করেন। তিনি প্রমাণ করেন, দুইটি তড়িৎদ্বার ব্যাটারির সঙ্গে সংযুক্ত করে ও তারকুণ্ডলি সমান্তরালে আবদ্ধ করলেই উত্তম তড়িচ্চুম্বক নির্মাণ সম্ভব। ফ্যারাডে ও হেনরি উভয়ে বিষয়টি আবিষ্কার করলেও ফ্যারাডে সর্বপ্রথম এ বিষয়ে গবেষণাপত্র প্রকাশ করেন।
১৮৩২ থেকে ১৮৪৬ সাল পর্যন্ত তিনি নিউ জার্সি কলেজের (বর্তমান প্রিন্সটন বিশ্ববিদ্যালয়) প্রাকৃতিক ইতিহাস বিভাগের প্রধান হিসেবে দায়িত্ব পালন করেন।
১৮৪৬ সালে হেনরি স্মিথসোনিয়ান ইনস্টিটিউশনের অধ্যক্ষ নিযুক্ত হন। ১৮৭৮ সাল পর্যন্ত তিনি উক্ত পদে দায়িত্ব পালন করেন।
১৮৭৮ সালের ১৩ মে তিনি মৃত্যুবরণ করেন। ওয়াশিংটন ডিসির উত্তর-পশ্চিমে জর্জটাউনে ওক হিল কবরস্থানে তিনি চিরনিদ্রায় শায়িত আছেন।
সিউড়ী (দ্ব্যর্থতা নিরসন)
সিউড়ী উল্লেখ করতে পারে:
হেনিপাভাইরাস
হেনিপা ভাইরাস (Henipavirus) প্যারামিক্সো ভাইরাসমূহের একটি গণ যা প্যারামিক্সোভিরিডি (Paramyxoviridae) গোত্রের মনোনেগাভিরালিস (Mononegavirales) বর্গের অন্তর্গত। এই গোত্রের ২টি সদস্যের নাম হচ্ছে- হেন্ড্রাভাইরাস এবং নিপাহ ভাইরাস। টেরোপাস গোত্রের ফলাহারী বাদুর (fruit bat) (উড়ন্ত শেয়াল) এই ভাইরাসগুলোর প্রাকৃতিক পোষক। ভাইরাসগুলোর বৈশিষ্ট্যমূলক বৃহৎ জিনোম এবং বিস্তৃত পোষকশ্রেনী রয়েছে। সাম্প্রতিককালে এটি জুনোটিক(Zoonotic) জীবাণু হিসাবে আবির্ভূত হয়েছে যা গৃহপালিত পশু এবং মানুষের দেহে রোগ সৃষ্টি করতে পারে।
২০১১ সালের ফেব্রুয়ারি মাসে সবচেয়ে সাম্প্রতিক নিপাহ ভাইরাস সৃষ্ট এনসেফাইলাটিসে আক্রান্ত হওয়ার ঘটনা ঘটে বাংলাদেশের লালমনিরহাট জেলার হাতিবান্ধা উপজেলায়। ৭ফেব্রুয়ারি ২০১১ পর্যন্ত আক্রান্ত ২৪ জনের মধ্যে ১৭ জনের মৃত্যুর খবর পাওয়া যায়।
ভাইরাসের গঠন
thumb|350px|right|হেনিপা ভাইরাসের গঠন frame|right|হেনিপাভাইরাসের জিনোম (৩’ থেকে ৫’ মুখী সজ্জা) এবং পি জিন এর উৎপাদসমূহ হেনিপা ভাইরাসগুলো প্লিওমরফিক(Pleomorphic) (বিভিন্ন আকার বিশিষ্ট), এবং ৪০-৬০০ ন্যানোমিটার ব্যাস বিশিষ্ট হয়ে থাকে। এদের ভাইরাল ম্যাট্রিক্স প্রোটিন এর উপরে একটি লিপিড পর্দা থাকে। ভাইরাসের কেন্দ্রে একটি এক-সুত্রক প্যাচানো আরএনএ জিনোম থাকে যা এন (নিউক্লিওক্যাপসিড) প্রোটিন এর সাথে দৃঢ়ভাবে যুক্ত থাকে এবং এটি এল (বৃহৎ) প্রোটিন ও পি (ফসফোপ্রোটিন) এর সাথে সম্পৃক্ত যারা ভাইরাল রেপ্লিকেশন এর সময় আরএনএ পলিমারেজ এনজাইমের কাজ করে।
লিপিড পর্দার অভ্যন্তরে এফ (ফিউসন) প্রোটিন ট্রাইমার ও জি (সংযোগ) প্রোটিন টেট্রামার এর কাটা (Spike) থাকে। জি প্রোটিনের কাজ হচ্ছে ভাইরাসকে পোষক কোষের পৃষ্ঠে সংযুক্ত করা ইএফএনবি২(EFNB2) নামক একটি প্রোটিনের মাধ্যমে যা অনেক স্তন্যপায়ী প্রানীতে বিদ্যমান। এফ প্রোটিন ভাইরাস পর্দা কে পোষক কোষপর্দার সাথে একত্রীভূত করে এবং ভিরিয়নের আধেয় (content) কে কোষের অভ্যন্তরে পাঠায়। এছাড়াও এই প্রোটিন আক্রান্ত কোষকে পার্শ্ববর্তী কোষগুলোর সাথে একত্রীভূত করে একাধিক নিউক্লিয়াস বিশিষ্ট বৃহৎ সিনসাইটিয়াতে (Syncytia) পরিনত করে।
জিনোমের গঠন
সাধারনভাবে প্যারামিক্সোভিরিডি উপ-গোত্রের অন্যান্য সদস্যগুলোতে নিউক্লিওটাইডের সংখ্যা ৬ এর গুনীতক যাকে "রুল অফ সিক্স" বলা হয়। মিউটেশন বা অপূর্ণ জিনোম সংশ্লেষন এর কারণে এই নিয়মের ব্যতিক্রম ঘটলে ভাইরাসের রেপ্লিকেশন বাধাগ্রস্ত হয়।
হেনিপাভাইরাস একটি ব্যতিক্রমী প্রক্রিয়ায় একটি জিন থেকে একাধিক প্রোটিন তৈরী করে যার নাম আরএনএ সম্পাদনা। এই প্রক্রিয়ায় ট্রান্সলেশন এর পূর্বে পি জিন এম-আরএনএ এ একটি অতিরিক্ত গুয়ানোসাইডের খন্ডাংশ প্রবেশ করানো হয়। কতগুলো খন্ডাংশ প্রবিষ্ট হল তার উপরে নির্ভর করে পি, ভি বা ডাবলু প্রোটিন সংশ্লেষিত হয়। ভি এবং ডাবলু প্রোটিনের কাজ এখনও জানা যায়নি তবে ধারণা করা হয় এরা পোষক কোষের ভাইরাসরোধী প্রক্রিয়ায় বাধা সৃষ্টি করে।
আবির্ভাব
ভাইরাসটি (প্রকৃত নাম ইকুইন মরবিলি ভাইরাস) প্রথম আবিষ্কৃত হয় ১৯৯৪ সালের সেপ্টেম্বর মাসে। এই সময়ে অস্ট্রেলিয়ার কুইন্সল্যান্ডের ব্রিসবেন শহরের হেন্ড্রা নামক স্থানে একটি ঘোড়ার প্রশিক্ষন কেন্দ্রে ১৪টি ঘোড়া এবং ১জন প্রশিক্ষক মারা যায়।
ইনডেক্স কেস ছিল একটি মেয়ার যেটি আরো ২৩ টি ঘোড়ার সাথে একই আস্তাবলে ছিল। আক্রান্ত হওয়ার ২দিন পরে এটি মারা যায় এবং এর মৃত্যুর পর আরো ১৯টি ঘোড়া আক্রান্ত হওয়ার লক্ষন প্রকাশ পায় যার মধ্যে ১৩ টি মারা যায়। আস্তাবলের প্রশিক্ষক এবং পরিচর্যাকারী উভয়েই ইনডেক্স কেস এর পরিচর্যায় নিয়জিত ছিলেন এবং ঘোড়াটির মৃত্যুর পর তারা দুজনেই ইনফ্লুয়েঞ্জার মত অসুস্থতায় আক্রান্ত হন। পরিচর্যাকারী সুস্থতা লাভ করলেও প্রশিক্ষক শ্বাসতন্ত্র ও রেচনতন্ত্রের ব্যার্থতায় মৃত্যু বরন করেন। ভাইরাসটির সবচেয়ে বড় সম্ভাব্য উৎস ছিল ইনডেক্স কেস এর নসিকা নিঃসরণ।
নিপাহ রোগ
ভাইরাসজনিত নিপাহ রোগ প্রধানত বাদুড়ের সংস্পর্শে সংক্রমিত হয়। এ রোগের প্রধান প্রধান লক্ষণগুলো হচ্ছে - জ্বর, মাথাব্যথা, প্রলাপ বকা, অজ্ঞান হওয়া এবং তন্দ্রাচ্ছন্ন থাকা। এছাড়াও, কাশি, পেট ব্যথা, বমি ভাব, দূর্বলতা ইত্যাদি অন্যতম উপসর্গ। এ রোগ থেকে প্রতিরোধের জন্যে -
সিউরি, নেপাল
সিউরি হল উত্তর-পূর্ব নেপালের রাপ্তি অঞ্চলের রোল্পা জেলার একটি গ্রাম উন্নয়ন কমিটি। ১৯৯১ নেপালের আদমশুমারির সময় এটির জনসংখ্যা ছিল ১৬৫৯ জন লোক ৩০৩টি পৃথক পরিবারে বাস করত।
কাকিলা
কাকিলা বা 'কাখলে' মিঠা পানির গারফিশ, দক্ষিণ ও দক্ষিণ-পূর্ব এশিয়ার মিঠা পানি এবং লোনা আবাসস্থলে পাওয়া সুই মাছের একটি প্রজাতি। এটি একটি বিলুপ্তপ্রায় মাছ। এর দেহ সরু, ঠোট লম্বাটে এবং ধারালো দাঁতযুক্ত। বাংলাদেশে যে জাতটি পাওয়া যায় সেটি মিঠা পানির জাত। এগুলি লম্বায় ২৫ থেকে ৩০ সেন্টিমিটার হয়। বাংলাদেশ ছাড়াও থাইল্যান্ড ও ভারতেও এই মাছ পাওয়া যায়। তবে রং ও আকারে কিছু পার্থক্য থাকে। এদের বৈজ্ঞানিক নাম- জেনেন্টোডন ক্যানসিলা। স্থানীয়ভাবে এদের বিভিন্ন নাম রয়েছে কাঁকলেশ, কাঁকলে, বগো, দু ঠোঁটো, বকমাছ, গাঙধাড়া (পূর্ব মেদিনীপুর), কাঁশকেল (২৪ পরগনা), থুরক্যা, কাকিলা, কাইল্যা (বাংলাদেশ)।
শ্রেণীবিন্যাস
বৈজ্ঞানিক নাম Xenentodon cancila। মাছটিকে ইংরেজিতে Freshwater garfish বলে। এটি Belonidae পরিবার (family) এর অন্তর্গত। এটি বাংলাদেশের স্থানীয় (Native) মাছ।
ব্রাইটন প্রধান রেলপথ
লন্ডন ও ব্রাইটনের মাঝে রেলপথটি রেডহিল, পূর্ব ক্রাওলি, হ্যাওয়ার্ডস হিথ ও বার্গেস পাহাড় সহ একাধিক বৃহৎ নগর অঞ্চলে পরিষেবা প্রদান করে। এটি দেশের দ্বিতীয় ব্যস্ততম যাত্রী বিমানবন্দর লন্ডন গ্যাটউইক বিমানবন্দরেও রেল পরিষেবা সরবরাহ করে।
কাকিলা
বাসস্থান
এটি মিঠা পানির মাছ। সাধারণত নদী, খাল এবং বিলে পাওয়া যায়। তবে পুকুরে চাষ করা যায় না।
ব্রাইটন প্রধান রেলপথ
এছাড়াও, রেলপথটি সাসেক্স, পূর্ব সারে এবং লন্ডনের দক্ষিণ বরো জুড়ে প্রধান রেলপথে ও শহরতলির উভয় পরিষেবার জন্য "ট্রাঙ্ক" রুট হিসাবে কাজ করে।
কাকিলা
চাষ পদ্ধতি
কাকিলা মাছ এর চাষ পদ্ধতি তেমন একটা জানা যায় না।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।
রন্ধনপ্রণালী
সাধারণত আলু এবং অন্যান্য সব্জির সাথে ঝোল করে খাওয়া হয়।
ডগি ব্রাউন
ডগলাস রবার্ট ব্রাউন (Dougie Brown; জন্ম: ২৯ অক্টোবর, ১৯৬৯) স্কটল্যান্ডের স্টার্লিং এলাকায় জন্মগ্রহণকারী প্রথিতযশা ও সাবেক ইংরেজ, স্কটল্যান্ডীয় ও নামিবীয় আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯৭ থেকে ২০০৭ সময়কালে ইংল্যান্ড, স্কটল্যান্ড ও নামিবিয়া - এ তিনটি দলের পক্ষে আন্তর্জাতিক ক্রিকেটে অংশ নিয়েছেন। প্রথম-শ্রেণীর ইংরেজ কাউন্টি ক্রিকেটে ওয়ারউইকশায়ার দলের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিং করতেন ডগি ব্রাউন।
বর্তমানে তিনি সংযুক্ত আরব আমিরাত দলের প্রধান কোচের দায়িত্ব পালন করছেন। ১৯৯৭ ও ১৯৯৮ সালে ইংল্যান্ডের পক্ষে একদিনের আন্তর্জাতিকে অংশ নেয়ার পর স্কটল্যান্ডের পক্ষে ওডিআই ও টি২০আইয়ে অংশগ্রহণ করেছেন।
শৈশবকাল
অলোয়া একাডেমিতে অধ্যয়ন করেছেন। এরপর ক্ল্যাকম্যাননান কাউন্টি ক্রিকেট ক্লাবের পক্ষে খেলেন। স্কটল্যান্ডের পক্ষে অনূর্ধ্ব-১৮ দলের পক্ষে ফুটবল খেলায় অংশ নেন। ফেলথাম রাগবি ফুটবল ক্লাবে ফুলব্যাক অবস্থানে খেললেও অচিরেই ক্রিকেটের দিকে ধাবিত হন তিনি।
আন্তর্জাতিক ক্রিকেট
১৯৯৭ সালে শারজায় অনুষ্ঠিত চারদেশীয় চ্যাম্পিয়ন্স ট্রফি খেলার জন্যে ইংল্যান্ড দলে অন্তর্ভুক্ত হন। ১১ ডিসেম্বর স্বাগতিক দলের বিপক্ষে ৭ রানের স্বল্প ব্যবধানে জয় তুলে নেয় ইংল্যান্ড দল। খেলায় তিনি কোন উইকেট পাননি ও ৬ রান তুলতে সমর্থ হন। তবে ১৩ ডিসেম্বর ইংল্যান্ডের পরবর্তী খেলায় ওয়েস্ট ইন্ডিজের বিপক্ষে চমৎকার ক্রীড়াশৈলী প্রদর্শন করেন। খেলার প্রথম বলেই ফিলো ওয়ালেসকে আউট করেন তিনি। এরপর ওয়ারউইকশায়ারের দলীয় সঙ্গী ও তৎকালীন বিশ্বের শীর্ষস্থানীয় খেলোয়াড় ব্রায়ান লারাকে দুই বল পরই লেগ বিফোর উইকেটের ফাঁদে ফেলে বিদায় করেন। ফলশ্রুতিতে ইংল্যান্ড দল খুব সহজেই জয় পায়। এ খেলার পর একদিনের দলের বাইরে রাখা হয় তাকে। ১৯৯৮ সালে ওয়েস্ট ইন্ডিজ সফরে নিজেকে আরেকবার পরীক্ষার মুখোমুখি হতে হয়। এটিই তার ইংল্যান্ডের পক্ষে সর্বশেষ আন্তর্জাতিক খেলায় অংশগ্রহণ ছিল।
২০০৫ সালের আইসিসি ট্রফি প্রতিযোগিতায় স্কটল্যান্ডের প্রতিনিধিত্ব করেছেন। ঐ প্রতিযোগিতায় তিনি ১১ উইকেট দখল করেন। পাশাপাশি চূড়ান্ত খেলায় ৫৯ রান তুলে দলের শিরোপা নিশ্চিত করেন। ফলশ্রুতিতে, আন্তর্জাতিক ক্রিকেট কাউন্সিল কর্তৃপক্ষ সাময়িকভাবে স্কটল্যান্ডকে একদিনের আন্তর্জাতিক খেলার মর্যাদা দেয়া হয়। এরপর থেকেই ডগি ব্রাউন ২০০৬ সালের ইউরোপীয় ক্রিকেট চ্যাম্পিয়নশীপ, ২০০৭ সালের বিশ্ব ক্রিকেট লীগ ও ২০০৭ সালের ক্রিকেট বিশ্বকাপে স্কটল্যান্ডের পক্ষে খেলেছেন।
ওয়ারউইকশায়ার ও নর্দাম্পটনশায়ার স্টিলব্যাকসের মধ্যকার খেলায় পেশির টান পান। এরফলে তার খেলোয়াড়ী জীবনের সমাপ্তি ঘটে।
কোচিং
২০০৩ সালের ক্রিকেট বিশ্বকাপে নামিবিয়া দলের কোচের দায়িত্ব পালন করেন ডগি ব্রাউন। এছাড়াও, ২০০২-০৩ মৌসুমে দক্ষিণ আফ্রিকান ঘরোয়া ক্রিকেটে দলটির কোচের দায়িত্বে থাকাকালীন বিদেশী খেলোয়াড় হিসেবে অংশ নেন। ক্রিকেটের বাইরে শারীরিক শিক্ষক হিসেবে কাজ করছেন।
২০০৭ মৌসুম শেষে ক্রিকেট খেলা থেকে অবসর গ্রহণ করেন। এরপর তিনি ওয়ারউইকশায়ারের কোচের দায়িত্বে ছিলেন। কোচের দায়িত্ব থেকে অব্যাহতি লাভের পূর্বে তিনি দলকে ২০১৪ সালের টি২০ ব্ল্যাস্ট ও ২০১৬ সালের রয়্যাল লন্ডন ওয়ান-ডে কাপের শিরোপা আনয়ণে অগ্রণী ভূমিকা পালন করেছিলেন।
গ্রীষ্মকালীন অলিম্পিকে ফিল্ড হকি
গ্রীষ্মকালীন অলিম্পিকে ফিল্ড হকি প্রতিযোগিতা সর্বপ্রথম পুরুষদের প্রতিযোগিতা হিসেবে ছয়টি দল নিয়ে ১৯০৮ গ্রীষ্মকালীন অলিম্পিকে শুরু হয়। কোন আন্তর্জাতিক হকি নিয়ন্ত্রণ সংস্থার অস্তিত্ব না থাকায় ১৯২৪ গ্রীষ্মকালীন অলিম্পিক প্রতিযোগিতা থেকে ফিল্ড হকিকে সরিয়ে দেওয়া হয়। এই সিদ্ধান্তের ফলে ঐ বছর প্যারিসে আন্তর্জাতিক হকি সংগঠন তৈরী হয়। এর পর ১৯২৮ গ্রীষ্মকালীন অলিম্পিক প্রতিযোগিতা থেকে প্রতিটি প্রতিযোগিতায় পুরুষদের হকি নিয়মিত হয়েছে। ১৯২৮ থেকে ১৯৬৮ গ্রীষ্মকালীন অলিম্পিকে ফিল্ড হকি পর্যন্ত প্রতিটি প্রতিযোগিতায় ভারত ও পাকিস্তানের মধ্যেই প্রতিটি স্বর্ণ পদক ভাগ হয়। ১৯৬৮ গ্রীষ্মকালীন অলিম্পিকের পর থেকে ফিল্ড হকিতে এই দুই দেশের আধিপত্য কমে অস্ট্রেলিয়া, নিউজিল্যান্ড, নেদারল্যান্ডস ও জার্মানীর প্রাধান্য বেড়ে যায়। ১৯৮০ গ্রীষ্মকালীন অলিম্পিক প্রতিযোগিতা থেকে মহিলাদের ফিল্ড হকি প্রতিযোগিতা শুরু হয়। ১৯৭৬ গ্রীষ্মকালীন অলিম্পিকে ফিল্ড হকি প্রতিযোগিতাতে প্রথম কৃত্রিম মাঠে খেলা হয়।
পদক তালিকা
thumb|right|১৯৩২ গ্রীষ্মকালীন অলিম্পিকে স্বর্ণ পদক জয়ী ভারতীয় ফিল্ড হকি দল
কই
কই বাংলাদেশ ও পশ্চিমবঙ্গের খুব সুস্বাদু মাছগুলোর অন্যতম। বর্তমানে এটি খুব দামী মাছ হিসাবে পরিচিত।
শ্রেনীবিন্যাস
বৈজ্ঞানিক নাম Anabas cobojius। মাছটিকে ইংরেজিতে Gangetic koi বলে। এটি Anabantidae পরিবারের অন্তর্গত। এটি বাংলাদেশ ও পশ্চিমবঙ্গের স্থানীয় মাছ।
অর্থনৈতিক গুরুত্ব
ভারতের পশ্চিমবঙ্গ ও বাংলাদেশে কই মাছের প্রচুর চাহিদা রয়েছে এবং সুস্বাদু বটে।
পাতিয়ালা জেলা
পাতিয়ালা জেলা ভারতের পাঞ্জাব রাজ্যের ২২টি জেলার একটি জেলা।
এ জেলা পাঞ্জাব রাজ্যের দক্ষিণ পূর্বে, ২৯.৩৯ থেকে ৩০.৪৭ উত্তর অক্ষাংশ এবং ৭৫.৫৮ থেকে ৭০.৫৪ দক্ষিণ দ্রাঘিমাংশে অবস্থিত। এর উত্তরে ফতেহগড় সাহেব, রূপনগর ও মোহালী, পশ্চিমে ফতেহগড় সাহেব এবং সাঙ্গর জেলা, উত্তর পূর্ব দিকে আম্বালা, পঞ্চকুল, হরিয়ানা এবং হরিয়ানা রাজ্যের কুরুকের জেলা এবং দক্ষিণ ও পশ্চিমে হরিয়ানা কায়াতাল জেলা অবস্থিত।
২০১১ সালের ভারতীয় জনগণনা অনুসারে লুধিয়ানা, অমৃতসর ও জলন্ধরের পরে পাঞ্জাবের চতুর্থ সর্বাধিক জনবহুল জেলা পতিয়ালা জেলা।
পাতিয়ালা জেলার জনসংখ্যা বৃহৎ অংশ শিখ ধর্মের অনুসারী, হিন্দু দ্বিতীয় প্রধান ধর্ম এবং সংখ্যায় অল্প কিছু খ্রিস্টান ও মুসলমানদের রয়েছে।
ভূগোল
জেলার বেশিরভাগ অঞ্চল কৃষিজ আবাদযোগ্য সমভূমি। পাতিয়ালা জেলাতে অনেকগুলি ছোট ছোট পাহাড়ের সারি রয়েছে যা শিবালিক পাহাড়ের অংশ। বছরের অধিকাংশ সময়ই গঘর নদী শুষ্ক থাকে। যাহোক, বর্ষাকালে সময় এ জেলার গ্রামগুলোতে বন্যা দেখা যায়, যা কারণে ফসল, পশুসম্পদ এবং মানুষের জীবন যাত্রার মান ক্ষতিগ্রস্ত হয়। অন্যান্য নদী গুলো হলাং নাড়ি, পেটালা-ওয়ালী-নাদি, সিরহিন্ড চও এবং ঝামবুও চৈনিক।
জনসংখ্যা
২০১১ সালের ভারতীয় জনগণনা অনুযায়ী পাতিয়ালা জেলার মোট জনসংখ্যা ছিল ১,৮৯২,২৮২ জন, যা স্বাধীন রাষ্ট্র স্লোভাকিয়ার জনসংখ্যার সমান অথবা মার্কিন যুক্তরাষ্ট্রের মিসিসিপি অঙ্গরাজ্যের জনসংখ্যার সমান। এটি ভারতের ২৪৮ তম জনবহুল জেলা (এটি মোট ৬৪০টি জেলার মধ্যে)। জেলার জনসংখ্যার ঘনত্ব প্রায় প্রতি বর্গকিলোমিটারে ৯৯৬ জন বাসিন্দা (প্রতি বর্গ মাইল ১৫৪০ জন) বসবাস করে। ২০০১-২০১১-এর দশকে জনসংখ্যার বৃদ্ধি ঘটেছে ১৯.৪%। পাতিয়ালা জেলায় প্রতি ১০০০ জন পুরুষের জন্য ৮৮৮ জন নারী রয়েছে। এবং এর সাক্ষরতা হার ৭৬.৩%।
বিভাগ
পাতিয়ালা জেলা তিনটি বিভাগে বিভক্ত: পাতিয়ালা, রাজপুর এবং নাভা, যা আরও পাঁচটি তহসিলে বিভক্ত: পাতিয়ালা, রাজপুর, নাভা, সামনা, পট্টরান। এটি আটটি ব্লক নিয়ে গঠিত; পতিয়ালা, রাজপুরা, নাভা এবং সামানা।
এই জেলায় নয়টি পাঞ্জাব বিধানসভার কেন্দ্র রয়েছে: পাতিয়ালা আরবান, পাতিয়ালা পল্লী, রাজপুরা, নাভা, সামানা, ঘনৌর, শুতরানা, সানৌর এবং পাত্রন। এই সবগুলো আবার পাতিয়ালা লোকসভা কেন্দ্রের অন্তর্গত।
অর্থনীতি
পাতিয়ালা পাঞ্জাব রাজ্যের শিল্প মানচিত্রে একটি গুরুত্বপূর্ণ শিল্প প্রবৃদ্ধি কেন্দ্র হিসাবে দ্রুত বৃদ্ধি পাচ্ছে। ঐতিহ্যবাহী পণ্যগুলির পাশাপাশি, উচ্চ মানের এবং অত্যাধুনিক আইটেমগুলি যেমন, ক্ষুদ্র কাটিং সরঞ্জাম, বিদ্যুতের ক্যাবল, ভ্যানাসপাতি ঘাই, বাইসাইকেল এবং কৃষি ফসল মারাই ও দুধদহন মেশিন সহকারে কৃষি সরঞ্জাম উৎপাদিত হয়।
কাজী মোতাহার হোসেন
কাজী মোতাহার হোসেন (৩০ জুলাই, ১৮৯৭ - ৯ অক্টোবর, ১৯৮১) ছিলেন একজন বাংলাদেশি পরিসংখ্যানবিদ ও সাহিত্যিক।
ব্যক্তিগত জীবন
কাজী মোতাহার হোসেনের পৈতৃক বাড়ি তৎকালীন ফরিদপুর জেলার গোয়ালন্দ মহকুমাধীন (বর্তমান রাজবাড়ি জেলার) পাংশা থানার ( বর্তমান পাংশা উপজেলার )  বাগমারা গ্রামে। তবে তার জন্ম কুষ্টিয়া (তখনকার নদীয়া) জেলার কুমারখালি থানার লক্ষ্মীপুর গ্রামে তার মামাবাড়িতে ১৮৯৭ সালের ৩০ জুলাই। তার পিতা কাজী গওহরউদ্দীন আহমদ ছিলেন সেটেলমেন্টের আমিন। মায়ের নাম তাসিরুন্নেসা। শৈশব কাটিয়েছেন ফরিদপুরের বাগমারায়।
শিক্ষাজীবন
কাজী মোতাহার হোসেনের শিক্ষাজীবন শুরু হয় কুষ্টিয়াতেই। মেধাবি ছাত্র হিসাবে বৃত্তি নিয়ে ১৯০৭ সালে নিম্ন প্রাইমারি ও ১৯০৯ সালে উচ্চ প্রাইমারি পাশ করেন। ১৯১৫ সালে কুষ্টিয়া মুসলিম হাই স্কুল থেকে মেট্রিক পরীক্ষা পাস করে ভর্তি হন কলকাতা প্রেসিডেন্সি কলেজে। এখানে তিনি শিক্ষক হিসেবে পান প্রফুল্ল চন্দ্র রায়কে। ১৯১৭ সালে রাজশাহী কলেজ থেকে উচ্চ মাধ্যমিক পরীক্ষায় অংশগ্রহণ করেন। ১৯১৯ সালে ঢাকা কলেজ থেকে পদার্থবিজ্ঞানে অনার্সসহ বিএ পরীক্ষায় বাংলা ও আসাম জোনে প্রথমস্থান অর্জন করে মাসিক ৩০ টাকা বৃত্তিলাভ করেন। ঢাকা কলেজে তার শিক্ষকদের মধ্যে উল্লেখযোগ্য ছিলেন ওয়াল্টার অ্যালেন জেনকিন্স, পদ্মভূষণ ভূপতি মোহন সেন, ১৯২১ সালে কলকাতা বিশ্ববিদ্যালয়ের অধীনে ঢাকা কলেজ থেকে পদার্থবিজ্ঞানে দ্বিতীয় শ্রেণিতে প্রথম স্থান নিয়ে এমএ পাশ করেন। উল্লেখ্য, সেবছর কেউ প্রথম শ্রেণি পান নি। ১৯৩৮ সালে ইন্ডিয়ান স্ট্যাটিস্টিক্যাল ইনস্টিটিউট থেকে পরিসংখ্যান বিষয়ে ডিপ্লোমা ডিগ্রি লাভ করেন। যুগপৎভাবে, তিনি কলকাতা বিশ্ববিদ্যালয় থেকে গণিতে এম.এ ডিগ্রি অর্জন করেন এবং ১৯৫১ সালে ঢাকা বিশ্ববিদ্যালয় থেকে পরিসংখ্যানে পি.এইচ.ডি করেন। তার গবেষণার বিষয় ছিল 'Design of Experiments'। তার ডক্টরাল থিসিসে তিনি 'Hussain's Chain Rule' নামক একটি নতুন তত্ত্বের অবতারণা করেন। বস্তুত, তৎকালীন পূর্ববঙ্গে (বর্তমান বাংলাদেশ) তিনিই প্রথম স্বীকৃত পরিসংখ্যানবিদ।
কর্মজীবন
১৯২১ সালে ঢাকা কলেজে ছাত্র থাকাকালীন ঢাকা বিশ্ববিদ্যালয়ের পদার্থবিজ্ঞান বিভাগের প্রদর্শক হিসেবে চাকরি শুরু করেন এবং একই বিভাগে ১৯২৩ সালে একজন সহকারী প্রভাষক হিসেবে নিয়োগ পান। কাজী মোতাহার হোসেনের নিজ উদ্যোগে ১৯৪৮ সালে ঢাকা বিশ্ববিদ্যালয়ে পরিসংখ্যানে এম. এ. কোর্স চালু হয় এবং তিনি এই নতুন বিভাগে যোগ দেন। তিনি গণিত বিভাগেও ১৯৪৯ থেকে ১৯৫৯ সাল পর্যন্ত শিক্ষকতা করেন। ১৯৫১ সালে তিনি পরিসংখ্যানে একজন রিডার ও ১৯৫৪ সালে অধ্যাপক হন। ১৯৬১ সালে তিনি ঢাকা বিশ্ববিদ্যালয় থেকে অবসর গ্রহণ করেন। তিনি পরিসংখ্যান বিভাগে ১৯৬১ থেকে ১৯৬৪ সাল পর্যন্ত সংখ্যাতিরিক্ত অধ্যাপক হিসেবে কাজ করেন। ১৯৬৪ সালে স্থাপিত পরিসংখ্যান গবেষণা ও শিক্ষণ ইনস্টিটিউটের তিনি প্রথম পরিচালক। ১৯৬৯ সালে ঢাকা বিশ্ববিদ্যালয় তাঁকে ইমেরিটাস অধ্যাপক হিসেবে নিয়োগ দেয়।
ভাষা আন্দোলন
১৯৬১ সালে প্রতিক্রিয়াশীল বুদ্ধিজীবীদের বিরোধিতার মুখে ঢাকায় রবীন্দ্র-জন্মশত বার্ষিকী পালনে সাহসী ভূমিকা পালন করেন তিনি। ১৯৬৭ সালে পাকিস্তানের শাসকগোষ্ঠী বাঙালি-সংস্কৃতি খর্ব করার জন্য রেডিও-টেলিভিশন থেকে রবীন্দ্রসঙ্গীত প্রচার বন্ধের যে পদক্ষেপ নিয়েছিল তার বিরুদ্ধেও প্রতিবাদজ্ঞাপন করেন।
তিনি বাংলা বানান ও লিপি সংস্কার কমিটির সদস্য ছিলেন। ১৯৫৭ সালে মাওলানা ভাসানী আয়োজিত কাগমারী সাংস্কৃতিক সম্মেলনে সভাপতি হন। ব্যক্তিগত জীবনে কাজী নজরুল ইসলামের অন্তরঙ্গ বন্ধু ছিলেন। নজরুল তার মোতাহার নামকে আদর করে 'মোতিহার' ডাকতেন।
রচনাসমগ্র
১৯২৬ সালে কাজী আব্দুল ওদুদ, সৈয়দ আবুল হোসেন ও আবুল ফজলের সাথে তিনি "মুসলিম সাহিত্য সমাজ" গড়ে তোলেন। এই সংগঠনের পক্ষ থেকে তিনি কিছুকাল 'শিখা' নামক পত্রিকা সম্পাদনা করেন। তিনি বাংলা একাডেমির একজন প্রতিষ্ঠাতা। কাজী মোতাহার হোসেন বিজ্ঞান, সাহিত্য, সংস্কৃতির উপর অনেক বই ও প্রবন্ধ লিখেছেন। তার লেখা বইগুলোর মধ্যে সঞ্চয়ন (১৯৩৭) (প্রবন্ধ সংকলন), নজরুল কাব্য পরিচিতি (১৯৫৫), সেই পথ লক্ষ্য করে(১৯৫৮), সিম্পোজিয়াম(১৯৬৫), গণিত শাস্ত্রের ইতিহাস (১৯৭০), আলোক বিজ্ঞান (১৯৭৪), নির্বাচিত প্রবন্ধ (১৯৭৬), প্লেটোর সিম্পোজিয়াম (অনুবাদ-১৯৬৫) অন্যতম।
সম্মাননা
১৯৬০ সালে পাকিস্তান সরকার অধ্যাপক কাজী মোতাহার হোসেনকে সিতারা-ই-ইমতিয়াজ উপাধিতে ভূষিত করে। ১৯৬৬ সালে প্রবন্ধসাহিত্যের জন্য বাংলা একাডেমি পুরস্কার এবং বিজ্ঞান চর্চায় অসাধারণ অবদানের জন্য ১৯৭৯ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। ১৯৭৪ সালে বিজ্ঞান ও কলা বিষয়ে অবদানের জন্য ঢাকা বিশ্ববিদ্যালয় কর্তৃপক্ষ তাকে ডি.এস.সি ডিগ্রি দ্বারা সম্মানিত করে। ১৯৭৫ সালে বাংলাদেশ সরকার তাকে জাতীয় অধ্যাপক হিসেবে সম্মানিত করে।
দাবা
১৯২৫ সালে নিখিল ভারত দাবা প্রতিযোগিতা আয়োজনের ব্যাপারে কবি কাজী নজরুল ইসলামের সাথে তার ঘনিষ্ঠ বন্ধুত্বমূলক সম্পর্ক সৃষ্টি হয়। উপমহাদেশের অন্যতম শ্রেষ্ঠ দাবাড়ু হিসেবে ১৯২৯ থেকে ১৯৬০ পর্যন্ত অবিভক্ত বাংলা ও পূর্ব পাকিস্তানে একক চ্যাম্পিয়ন ছিলেন তিনি। তিনি একজন আন্তর্জাতিক খ্যাতিসম্পন্ন দাবা খেলোয়াড় হিসেবে স্বীকৃত। বাংলাদেশে দাবা খেলার পথিকৃৎ হিসেবে তাকে সম্মানিত করা হয়। দাবা খেলায় তার অনন্য অবদানের কথা স্মরণ করে বাংলাদেশ দাবা ফেডারেশনের উদ্যোগে কাজী মোতাহার হোসেন স্মৃতি আন্তর্জাতিক দাবা প্রতিযোগিতা নিয়মিতভাবে অনুষ্ঠিত হয়।
মৃত্যু
১৯৮১ সালের ৯ অক্টোবর তিনি ঢাকায় মৃত্যুবরণ করেন।
নিনা হোসেন
নিনা হোসেন (জন্ম ১৫ ডিসেম্বর ১৯৭৩) ব্রিটিশ সাংবাদিক এবং আইটিএন চ্যানেলের আইটিএন দুপুরের সংবাদের প্রধান সংবাদ উপস্থাপিকা। তিনি আইটিএন নিউজ লন্ডন এর অন্যতম গুরুত্বপূর্ণ সংবাদ উপস্থাপিকা।
পটভূমি
নিনা হোসেন দক্ষিণ ইয়র্কশায়ারের  হাডারসফিল্ডে জন্মগ্রহণ করেন, তার পিতা একজন বাংলাদেশী এবং মা একজন ব্রিটিশ নাগরিক। তার পিতা ডক্টর তবারেক হোসেন (১৯৩৫–২০০২), বাংলাদেশে জন্মগ্রহণ করেন (তখন ভারতের অংশ ছিলো) এবং ১৯৬০-এ একজন ব্রিটিশে রূপান্তর হন (তখনও বাংলাদেশ পূর্ব পাকিস্তান ছিলো)। অ্যালকোহলের উপর তিনি ছিলেন একজন মনোরোগ বিশেষজ্ঞ ,যিনি ১৯৭৩-এ শহরের মাঝে কিরক্লিস অ্যালকোহল সর্তকীকরন সেবা চালু করেন,এবং  দক্ষিণ ইর্য়কশায়ারের কর্নসান ফর মেন্টাল হেলথের প্রতিষ্ঠাতা এবং প্রেসিডেন্ট ছিলেন। তারঁ পিতা নটিংহামের পামেলা নামের একজন ইংরেজ নার্সকে বিয়ে করেছিলেন। নিনা হোসেন উল্লেখ করেছেন তিনি কখনো বাংলাদেশ ভ্রমণ করেননি এবং তিনি বাংলায় কথা বলতে পারেন না। তিনি আরো উল্লেখ করেছেন তিনি এবং তার ছোট বোন রেজিনা মুসলিম।
টেলিভিশন কর্মজীবন
ছোটকাল থেকেই নিনার সাংবাদিক হওয়ার স্বপ্ন ছিলো। দুরহাম বিশ্ববিদ্যালয় থেকে তিনি ডিগ্রী অর্জন করেছিলেন। ল্যাংঙ্কাশায়ার বিশ্ববিদ্যায়লের সাংবাদিকতা, মিডিয়া ও যোগাযোগ বিভাগ হহতে স্নাতকোত্তর ডিগ্রী অর্জন করেন।
১৯৯৬-এ প্রশিক্ষণার্থী হিসেবে আইটিভির লুকএরাউন্ডে নির্বাচিত হন যেখানে তিনি একজন সংবাদ উপস্থাপিকা,প্রযোজক এবং রির্পোটার ছিলেন। ২০০০ সালে মেডিকেল চ্যানেলে একজন উপস্থাপিকা ছিলেন। ২০০১-এ বিবিসি লন্ডনের বিবিসি লন্ডন নিউজ এর সংবাদ উপস্থাপিকা ও রিপোর্টার ছিলেন। মার্চ ২০০৪-এ অনুষ্ঠানটির প্রধান সঞ্চালক মনোনিত হন।
শিশুদের জন্য প্রতিযোগিতা হার্ড স্পেল সিজন ১ এর তিনি শব্দ উচ্চারক ছিলেন,পরবর্তীততে তিনি স্টার স্পেল এর ও সঞ্চালক ছিলেন যেটি মূলত ছিলো বিখ্যাত ব্যক্তিদের নিয়ে করা অনুষ্ঠান। যখন স্টার স্পেল পূর্ন সিরিজে রূপান্তর হল, তখন তিনি আইটিভিতে যোগদান করলেন তখন অনুষ্ঠানটি মিশাল হোসেন পরিচালনা করতেন এবং হার্ড স্পেল সিজন ২ ও তিনি পরিচালনা শুরু করেছিল। ২০০৪ এর নভেম্বরে তিনি আইটিএন চ্যানেলে যোগ দিয়েছিলো আইটিভির আইটিভি ইভেনিং নিউজ এ সঞ্চালক হিসেবে যখন ম্যারি নাইটিঙ্গেল মাতৃত্বের ছুটি নিয়েছিলো। নাইটিঙ্গেলের পুনরায় যোগদানের ফলে নিনা আইটিভি দুপুরের খবর,আইটিভি বিকেলের খবর,আইটিভি দশটার খবর,আইটিভি সাপ্তাহিক বুলেটিন পরিচালনা করতেন।
২০১০-এ তিনি জিএমটিভির অতিথি উপস্থাপিকা ছিলেন।
জুন ২০১০-এ কেটি দেরহেম এর স্থলে লন্ডন টুনাইট এর সঞ্চালক ছিলেন ডোনাল ম্যাইনটাইরির পাশাপাশি। ২০১৬-এ বর্তমানে তিনি আইটিভি দুপুরের খবর ও লন্ডন টুনাইটের সঞ্চালক এবং আইটিভি বিকালের খবর,রাতের খবর,সাপ্তাহিক খবরের অনিয়মিত সঞ্চালিকা।
পুরস্কার ও মনোনয়ন
জানুয়ারি ২০১৫-এ, মিডিয়ায় সেবার জন্য তিনি ব্রিটিশ মুসলিম এ্যাওয়ার্ড এ মনোনিত হন।
রামনাথ বিশ্বাস
রামনাথ বিশ্বাস (১৩ জানুয়ারি ১৮৯৪ - ১ নভেম্বর ১৯৫৫) একজন ভারতীয় বিপ্লবী, সৈনিক, ভূপর্যটক ও ভ্রমণকাহিনী লেখক। তিনি ১৯৩৬ ও ১৯৩৭ সালে সাইকেলে চড়ে বিশ্বভ্রমণ করেছিলেন।
প্রথম জীবন
রামনাথ ১৮৯৪ সালের ১৩ জানুয়ারি অসমের সিলেট জেলার বানিয়াচং গ্রামের বিদ্যাভূষণপাড়ায় জন্মগ্রহণ করেন; যা বর্তমানে বাংলাদেশের সিলেট বিভাগের হবিগঞ্জ জেলার অন্তর্ভুক্ত। তার পিতার নাম বিরজানাথ বিশ্বাস ও মাতার নাম গুণময়ী দেবী। বাল্যকালে তিনি বানিয়াচঙ্গের হরিশ্চন্দ্র উচ্চ বিদ্যালয়ে অষ্টম শ্রেণী পর্যন্ত পড়াশোনা করেন। পিতার মৃত্যুর কারণে তার বিদ্যালাভের ইতি ঘটে।
কর্মজীবন
রামনাথ হবিগঞ্জের জাতীয় ভান্ডার সমিতির ম্যানেজার পদ যোগ দিয়ে কর্মজীবন শুরু করেন। জাতীয় ভান্ডার সমিতির মোটর কারখানা থাকার সুবাদে তিনি মোটর চালনা শিক্ষা করেন। এখানে থাকাকালীন তিনি সাইকেল চালনারও সুযোগ পান এবং তাতে তিনি বিশেষ পারদর্শী হয়ে ওঠেন। এরপর তিনি জাতীয় ভান্ডার সমিতির কাজ ছেড়ে অন্য একটি চাকরিতে যোগ দেন। এই সময়েই তিনি গোপনে অনুশীলন সমিতিতে যোগদান করেন। কিন্তু তার বিপ্লবী যোগ প্রকাশ হয়ে গেলে তিনি চাকরি থেকে বহিষ্কৃত হন। ইতিমধ্যে প্রথম বিশ্বযুদ্ধ আরম্ভ হলে তিনি যুদ্ধে যোগ দেন। বাঙালি পল্টনের সঙ্গে তিনি মেসোপটেমিয়ায় যান। ১৯২৪ সালে তিনি মালয়ে ব্রিটিশ নৌবাহিনীর একটি চাকরিতে যোগ দেন।
প্রথম বিশ্বযাত্রা (১৯৩১-৩৩)
রামনাথ সাইকেলে প্রথম বিশ্বযাত্রা করেন ১৯৩১ সালে। সঙ্গে এক জোড়া চটি, দু'টি চাদর ও তার সাইকেল। সাইকেলের কেরিয়ারে একটি বাক্সে সাইকেল মেরামতির সরঞ্জাম। সাইকেলের গায়ে লেখা 'রাউন্ড দ্য ওয়ার্ল্ড, হিন্দু ট্রাভেলার।' ৭ জুলাই ১৯৩১ রামনাথ সিঙ্গাপুরের কুইন স্ট্রীট থেকে এই বিশ্বযাত্রা শুরু করেন। সিঙ্গাপুরে চাকরিরত প্রবাসী ভারতীয়রা রামনাথকে সেদিন শুভেচ্ছা জানাতে এসেছিলেন। সাইকেলে চড়ে তিনি মালয়, শ্যাম, ইন্দোচীন, চীন, কোরিয়া, জাপান হয়ে কানাডায় পৌঁছান। ১৯৩৪ সালে তিনি গ্রামে ফিরলে গ্রামবাসীরা বানিয়াচঙ্গের ঐতিহাসিক এড়ালিয়া মাঠে এক বিশাল সংবর্ধনা সভার আয়োজন করেন। উক্ত সভায় রামনাথ তার বিশ্বভ্রমণের অভিজ্ঞতা বর্ণনা করতে গিয়ে 'বানিয়াচঙ্গকে বিশ্বের বৃহত্তম গ্রাম' বলে উল্লেখ করেন।
দ্বিতীয় বিশ্বযাত্রা (১৯৩৪-৩৬)
১৯৩৪ সালে রামনাথ দ্বিতীয়বার বিশ্বযাত্রা করেন। সেবার তিনি আফগানিস্তান, পারস্য, ইরাক, সিরিয়া, লেবানন, তুরস্ক, বুলগেরিয়া, যুগোস্লাভিয়া, হাঙ্গেরী, অস্ট্রিয়া, চেকোস্লোভাকিয়া, জার্মানি, হল্যান্ড, বেলজিয়াম, ফ্রান্স হয়ে বৃটেন পৌঁছান। ইংল্যান্ড ও স্কটল্যান্ডও তিনি সাইকেলে পরিভ্রমণ করেন। এই যাত্রায় তার শরীর ভেঙে গিয়েছিল। ১৯৩৬ সালে তিনি লন্ডন থেকে জাহাজে পোর্ট সৈয়দ হয়ে মুম্বই প্রত্যাবর্তন করেন। সুস্থ হয়ে তিনি শান্তিনিকেতনে কবিগুরুর কাছে যান।